პროგრამის ,,სახელმწიფო სტიპენდიები სტუდენტებს „ ფარგლებში სსიპ \_ ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტის ბაკალავრიატის ნიჭიერ სტუდენტთა ფინანსური წახალისებისათვის კანდიდატთა შესარჩევი კომისიის

**რ ე გ ლ ა მ ე ნ ტ ი**

სსიპ - ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტის ბაკალავრიატის ნიჭიერ სტუდენტთა ფინანსური წახალისებისათვის კანდიდატთა შესარჩევი კომისია შექმნილია იურიდიული ფაკულტეტის დეკანის 2022 წლის 4 მაისის N3 ბრძანების საფუძველზე და მოქმედებს “უმაღლესი განათლების შესახებ” საქართველოს კანონის 29-ე მუხლის მე-3 პუნქტის ე) ქვეპუნქტის, ივანე ჯავახიშვილის სახელობის თბილისის სახელმწიფო უნივერსიტეტის წესდების 30-ე მუხლის მე-4 პუნქტის, ივანე ჯავახიშვილის სახელობის თბილისის სახელმწიფო უნივერსიტეტის რექტორის 2022 წლის 3 მაისის N3 ბრძანებითა და ამ რეგლამენტით.

1. შესარჩევი კომისიის მიზანია გამოავლინოს თსუ-ს იურიდიული ფაკულტეტის ბაკალავრიატის საფეხურზე მიმდინარე სემესტრში აქტიური სტატუსის მქონე ბაკალავრიატის საფეხურის განსაკუთრებით ნიჭიერი 108 სტუდენტი, მათი ფინანსური წახალისების მიზნით. განსაკუთრებით ნიჭიერ სტუდენტთათვის სახელმწიფო სტიპენდიით დაფინანსება ითვალისწინებს უნივერსიტეტის ბაკალავრიატის საგანმანათლებლო პროგრამაზე ჩარიცხულ სტუდენტთა დაფინანსებას თსუ–ში წინა სემესტრის შედეგების გათვალისწინებით, შერჩევის საფუძველზე.

ასევე, ის სტუდენტები, რომლებიც წინა კალენდარულ სემესტრში იმყოფებოდნენ უცხო ქვეყნის უმაღლეს საგანმანათლებლო დაწესებულებაში სწავლის გამო, ევროკომისიის მიერ დაფინანსებული ერასმუს მუნდუსის პროექტების, საერთაშორისო საგანმანათლებლო პროგრამებისა და თსუ-სა და უცხო ქვეყნის უმაღლეს საგანმანათლებლო დაწესებულებებს (პარტნიორ უნივერსიტეტებს) შორის გაფორმებული ხელშეკრულებების/მემორანდუმების საფუძველზე.

1. კონკურსის ორგანიზებულად ჩატარების მიზნით, იურიდიული ფაკულტეტის დეკანის 2022 წლის 4 მაისის N3 ბრძანებით დამტკიცებულია კომისია შემდეგი შემადგენლობით:
2. წენგუაშვილი შორენა (კომისიის თავმჯდომარე)
3. ყალიჩავა კობა (სამეცნიერო კვლევებისა და განვითარების სამსახურის უფროსი)
4. ჯოხაძე გენრიეტა
5. მურაჩაშვილი დარეჯან
6. მეტრეველი მაია
7. როზომაშვილი მეგი
8. ქანთარია ლალი
9. ბერიძე ლია
10. კომისია მუშაობს სამართლიანობისა და კანდიდატთა თანაბარ მდგომარეობაში ჩაყენების პრინციპის გათვალისწინებით.
11. კომისია განიხილავს წინა სემესტრის განმავლობაში (2021 წლის 1 აგვისტოდან 2022 წლის 1 მარტამდე) საქართველოში ან საზღვარგარეთ ჩატარებულ სამეცნიერო სტუდენტურ კონფერენციებში მონაწილეობის/გამარჯვების დამადასტურებელი დოკუმენტი /დოკუმენტები (დათარიღებული სერთიფიკატი ან ცნობა), ასეთის არსებობის შემთხვევაში. რადგანაც შერჩევა ხორციელდება წინა სემესტრის შედეგების გათვალისწინებით,  იმ შემთხვევაში, თუ წარმოდგენილი დოკუმენტით არ დგინდება სამეცნიერო სტუდენტური   კონფერენციის ჩატარების ზუსტი თარიღი, შერჩევის პროცესში დოკუმენტი არ იქნება მხედველობაში მიღებული);

დამატებით წარმოდგენილი დოკუმენტაცია მიიღება მხოლოდ იმ შემთხვევაში, თუ იგი აზუსტებს უკვე წარმოდგენილი დოკუმენტის რომელიმე ნაწილს (მაგ: თარიღი, თემა, გამარჯვება).

1. გამოქვეყნებული სამეცნიერო ნაშრომის /ნაშრომების ასლი, ასეთის არსებობის შემთხვევაში. სამეცნიერო ნაშრომი ასევე გამოქვეყნებული უნდა იყოს წინა სემესტრში (2021 წლის 1 აგვისტოდან 2022 წლის 1 მარტამდე), რაც უნდა დასტურდებოდეს სამეცნიერო ნაშრომის წარმოდგენილი ასლით;
2. კომისიის სხდომა უფლებამოსილია, თუ მას ესწრება კომისიის წევრთა ნახევარი მაინც. საკონკურსო კომისიის ყოველი გადაწყვეტილება მიიღება დამსწრე წევრთა ხმების უბრალო უმრავლესობით. ხმათა გაყოფის შემთხვევაში გადაწყვეტილება მიიღება კონკურსანტის სასარგებლოდ.
3. კონკურსში მონაწილე სტუდენტებიდან გამარჯვებულად ჩაითვლა 108 კონკურსანტი.
4. თუ დასაფინანსებელთა სიაში ბოლო პოზიციაზე გამოიკვეთა ერთნაირი მონაცემების მქონე ორი ან მეტი კანდიდატი, შერჩევის პროცესში უპირატესობა ენიჭება იმ კანდიდატს, რომელსაც აქვს უფრო მაღალი GPA.

9. 100 ქულიანი სისტემის ფარგლებში სტუდენტის აკადემიური მოსწრება – ფასდება 95 ქულით, რომელიც გამოითვლება სტუდენტის მიერ უნივერსიტეტში წინა სემესტრში სასწავლო კურსებში (არანაკლებ 26 კრედიტი) მიღებული ქულების საშუალო არითმეტიკულის გამოანგარიშებით:

* სამეცნიერო ნაშრომების გამოქვეყნება – ფასდება მაქსიმუმ **1** ქულით (მხედველობაში მიიღება წინა სემესტრში გამოქვეყნებული ნაშრომები).
* სამეცნიერო სტუდენტურ კონფერენციებში მონაწილეობა – ფასდება მაქსიმუმ **4** ქულით (მხედველობაში მიიღება წინა სემესტრში ჩატარებული კონფერენციები):

1) ორგანიზატორი - თბილისის სახელმწიფო უნივერსიტეტი - 1 ქულა;

საპრიზო ადგილი (I, II, III ადგილი) – 0,5;

2) ორგანიზატორი - სხვა უმაღლესი საგანმანათლებლო დაწესებულება ან სხვა ორგანიზაცია - 0,5 ქულა;

საპრიზო ადგილი (I, II, III ადგილი) – 0,5;

3) საქართველოს ფარგლებს გარეთ მოხსენების გაკეთება უცხო ენაზე - 1,5;

10. ამ რეგლამენტის მე-9 პუნქტში აღნიშნული კრიტერიუმების გათვალისწინებით კომისია ადგენს თითოეული კრიტერიუმის შეფასების ჯამს. მონაწილე კონკურსანტთა შორის გამარჯვებულად გამოცხადდება ის 108 კონკურსანტი, რომელიც კომპონენტების შეფასებების ჯამით დააგროვებს ყველაზე მაღალ შეფასებას.

**11.** არსებული მდგომარეობის გათვალისწინებით, კონკურსში მონაწილე სტუდენტებმა პრეტენზიით უნდა მოგვმართონ ბაზიდან lms.tsu.ge. მიაქციეთ ყურადღება, რომ განაცხადი უნდა გამოიგზავნოს შეტყობინების შინაარსის რელევანტური კატეგორიის გრაფიდან - ,, სასტიპენდიო ქულის გასაჩივრება”.

გისურვებთ წარმატებებს!